Марка Цэпенкаў

Марка Костаў Цэпенкаў (па-балгарску i па-македонску Марко Костов Цепенков; 1829, Прылеп — , ) — балгарскіA letter from 1917 signed by M. Tsepenkov as a "Bulgarian book-seller" in: Macedonia. Documents and materials, Sofia 1978, III, N 143 Facsimile from the last poem in his "Autobiography", where Cepenкov wrote: "I will leave an etern remembrance to my kind Bulgarian nation" фалькларыст, найвыбітнейшы збіральнік македонскай вуснай народнай творчасці. Нарадзіўся ў Прылепе ў вельмі беднай сям'і. Праз нястачу не змог атрымаць сярэднюю адукацыю. Вывучыўся на краўца. У 1856 годзе пад уплывам дзейнасці Дзімітра Міладзінава пачаў збіраць вусную народную творчасць. Сярод усіх фалькларыстаў Марка Цэпенкаў мае найдаўжэйшую збіральніцкую практыку — больш за 40 гадоў. Фонд сабранай ім народнай творчасці з'яўляецца найбагацейшым сярод усіх македонскіх фалькларыстаў. Сабраў больш за 5500 прыказак і прымавак, 150 песень, 100 загадак, больш за 200 тлумачэнняў сноў, 67 дзіцячых гульняў. Свой матэрыял Марка Цэпенкаў збіраў у ваколіцах Прылепа, а таксама Біталы, Скоп'я, Штыпа, Велеса і Дэбара. Запісы публікаваў у "Зборніку народнай творчасці, навукі і літаратуры" ў Сафіі.

Акрамя збірання фальклору пісаў стылізаваныя пад фальклорную паэзію вершы.

Памёр Марка Цэпенкаў у нястачы, самотны і забыты 29 снежня 1920 у Сафіі, дзе і быў пахаваны.

 Спасылкі 
 Аўтабіяграфія

Катэгорыя:Фалькларысты Паўночнай Македоніі
Катэгорыя:Постаці балгарскай этналогіі
Катэгорыя:Постаці паўночнамакедонскай этналогіі
Катэгорыя:Славісты
Катэгорыя:Паэты Паўночнай Македоніі
Катэгорыя:Драматургі Паўночнай Македоніі
Катэгорыя:Паэты Балгарыі
Катэгорыя:Драматургі Балгарыі
Катэгорыя:Нарадзіліся ў Прылепе
Катэгорыя:Пахаваныя ў Сафіі